Subject: Toetuskiri- Naissaarele kerksuskeskus
From: "Raul Ilisson" <[email-masked]>
To: "Politsei- ja Piirivalveamet" <[email-masked]>,Päästeamet <[email-masked]>
Date: Tue, 17 Mar 2026 13:10:47 +0200

Tere!
 
Viimsi Vallavalitsus taotleb väikesaarte programmist Naissaarele
kerksuskeskuse loomiseks toetust. 
Kerksuskeskus on planeeritud Naissaare infokeskuse keldrikorrusele, kuhu
luuakse ka varjumise tingimused. Infokeskus asub aadressil Harju maakond,
Viimsi vald, Lõunaküla/Storbyn, Männiku tee 2a//Looduse (katastritunnus
89001:001:0030). Hoone asub logistilisel tuiksoonel saare suuremate teede
ristumiskohas ja vahetult sadama kõrval. 
 
Naissaar on populaarne turismisihtkoht. Saarele jõuab aastas üle 20 000
külastaja ehk rohkem kui on Viljandi linnas elanikke.
Valla hinnangul on kerksuskeskuse loomine Naissaarele vajalik, kuna
kerksuskeskus aitab saare elanikel ja külastajatel kriisiolukordasid
ületada. Seda enam, et tegemist on saarega, kuhu ilmastiku- või mereolude
tõttu mandrilt abi jõudmine ei ole operatiivselt võimalik. Seega saarel
riskide maandamine on objektiivselt vajalik ja põhjendatud. 
 
Kerksuskeskuse arendamisel on aluseks püsiasustusega väikesaarte seadus ja
hädaolukorra seadus. 
VSaarS § 3 sätestab, et riigi ja kohalike omavalitsuste eesmärgid
püsiasustusega väikesaarte haldamisel on:
  1) püsiasustuse taastamine, säilitamine ja arengusuutlikkuse toetamine;
  2) omavalitsusliku suutlikkuse toetamine ja osalusdemokraatia
suurendamine;
  3) püsielanikele töökohtade ja toimetulekuvõimaluste loomine ning
ettevõtluse toetamine;
  4) esmatähtsate avalike teenuste (politsei- ja päästeasutused,
joogivesi, post- ja elektronside, elektrivarustus, transpordiühendus,
alus-, põhi- ja keskharidus, sotsiaalabi) kättesaadavuse tagamine;
  5) saarte elulaadi omapära ja rahvakultuuri järjepidevuse säilitamine;
  6) väikesaartele iseloomuliku maastikuilme ja looduskeskkonna
säilitamine ja kaitsmine;
  7) püsielanike tegevuse ja huvide sidumine territoriaalmere ja
riigipiiri kaitse ning keskkonnahoiu riiklike vajadustega.
 
Hädaolukorra seaduse (HOS) järgi vastutavad kõik kohalikud omavalitsused
oma territooriumil elutähtsate teenuste toimepidevuse eest. Kriisi ajal
peavad kohalikud omavalitsused avama kerksuskeskused, kuid Naissaarel
hetkel kerksuskeskus puudub.
 
Võttes aluseks, et HOS alusel teeb Päästeamet kohaliku omavalitsuse
üksusega varjumise korraldamisel koostööd ja Politsei tegeleb kõrgendatud
ohu tõrjumisega, siis võimalusel palun esitada Naissaarele kerksuskeskuse
rajamise toetuskiri hiljemalt 31.03.2026.

Lugupidamisega
 
Raul Ilisson
merenduse spetsialist
ehitus- ja kommunaalosakond
Viimsi vallavalitsus
&#43;372 602 8708
www.viimsi.ee